b'\n_START_ARTICLE_\nFrance \xc5\xa0u\xc5\xa1tar\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0u\xc5\xa1tar je 1935 kon\xc4\x8dal osnovno \xc5\xa1olo v rojstnem kraju in 6 razredov klasi\xc4\x8dne gimnazije (1935\xe2\x80\x931941) v Ljubljani in bil od 1941\xe2\x80\x931943 delavec v tovarni Stara v Gameljnah ter nato do 1945 mobiliziran v nem\xc5\xa1ki vojski. Leta 1946 je opravil izpite \xc4\x8dez 7. in 8. razred gimnazije in istega leta  maturiral na I. dr\xc5\xbeavni gimnaziji v Ljubljani. V letih 1946\xe2\x80\x931950 je \xc5\xa1tudiral biologijo na ljubljanski univerzi, slu\xc5\xbeil (1950\xe2\x80\x931951) voja\xc5\xa1ki rok na otoku Visu in 1960 diplomiral na BF v Ljubljani. V letih 1952\xe2\x80\x931956 je bil profesor pripravnik na gimnaziji v Ajdov\xc5\xa1\xc4\x8dini in 1956\xe2\x80\x931957 honorarni predavatelj na ni\xc5\xbeji gimnazij v Mirnu, 1957\xe2\x80\x931960 na osemletki v Ren\xc4\x8dah. Leta 1960 je postal asistent pri katedri za aplicirano botaniko na BF v Ljubljani.._NEWLINE_\xc5\xa0u\xc5\xa1tar je bil od 1960-1992 zaposlen na BF, od 1987 kot redni profesor. Sodeloval je pri prou\xc4\x8devanju fitocenoz na slovenskem Krasu, samoniklega rastlinstva, vegetaciskih raziskovanjih za vegetacacijsko karto Jugoslavije pri biol\xc5\xa1kem in\xc5\xa1titutu SAZU (kartiranje, travni\xc5\xa1ka vegetacija), spreminjanja steljnikov v travnik in mikolo\xc5\xa1ki problematiki. Raziskoval je sistematiko rodov materinih du\xc5\xa1ic ter floro \xc5\xa0marne gore (Rastlinski svet \xc5\xa0marne gore z Grmado do hribovja nad Smlednikom in Repnjami, 1998). Za potrebe kmetijstva je prou\xc4\x8deval floristi\xc4\x8dno sestavo travi\xc5\xa1\xc4\x8d in njihovo krmno vrednost ter spremembo travne ru\xc5\xa1e ob razli\xc4\x8dnih na\xc4\x8dinih gospodarjenja in drugih spremembah okolja \xc5\xa0u\xc5\xa1tar je sam ali s sodelavci napisal 22 znanstvenih in strokovnih \xc4\x8dlankov, veliko poljudnih prispevkov ter knjigo Mali leksikon botanike (COBISS) (v soavtorstvu s Toma\xc5\xbeem Petauerjem in Vladom Ravnikom)'